NaiveNeuron/SloPal huggingface dataset:
Hort, Milan, podpredseda NR SR (2010-12-02):
Ďakujem pekne, pán minister. Ešte máme dve minúty aj pár sekúnd. Takže 17. v poradí je otázka opäť od poslanca Ľubomíra Vážneho. Opätovne je adresovaná prvému podpredsedovi vlády a ministrovi dopravy, výstavby a regionálneho rozvoja Slovenskej republiky pánovi Jánovi Figeľovi a znie: „Pán minister, jediná stavba na diaľnici D1 Jánovce – Jabloňov nie je obstarávaná elektronickým spôsobom? Prečo neobstarávate elektronicky, pokiaľ tento spôsob považujete ako jediný transparentný?“ Pán poslanec, tá otázka, ktorú ste nastolili v tom prvom kole, bola otázka, ktorá sa týkala Jabloňov – Studenec. Toto je iný úsek. Trošku si to kontrolujem, ak dovolíte. Takže to je otázka iná, nie je identická. Nech sa páči, pán podpredseda vlády.
Sulík, Richard, predseda NR SR (2010-12-14):
Nech sa páči.
Laššáková, Ľubica, poslankyňa NR SR (2021-11-02):
Ďakujem pekne za slovo, pán predsedajúci. Pán poslanec, viacerých nás vyrušil ten tvoj pojem národnostná komunita. Chcela som odcitovať ústavu, ale keďže to urobil pán podpredseda Blanár, tak len pripomeniem, že takmer všetky zákony na Slovensku, ktoré upravujú spolužitie aj s národnostnými menšinami, hovoria o národnostnej menšine, či už je to zákon 184 – asi jeden z najdôležitejších – z roku ´99, to je zákon o používaní jazykov národnostných menšín, zákon o národnostných menšinách. Dokonca zákon o matrikách 154/1994, všetky používajú pojem národnostná menšina, zákon o školstve takisto. Takže skúsme sa ujednotiť, keď budeme nabudúce hovoriť o národnostných menšinách, že predsa len aj podľa našich platných slovenských zákonov sú to národnostné menšiny. Ďakujem.
Jurinová, Erika, podpredsedníčka NR SR (2012-07-27):
Ďakujem pekne. S faktickými poznámkami sa prihlásil jeden pán poslanec. Nech sa páči, pán poslanec Poliačik. Uzatváram možnosť prihlásiť sa.
Kotleba, Marian, poslanec NR SR (2017-12-06):
Ja chcem len upozorniť pána spravodajcu Šucu, prípadne overovateľov, že sa pravdepodobne pomýlil v dátume pridelenia rozhodnutia, teda dátume rozhodnutia predsedu Národnej rady Slovenskej republiky, keď povedal, že bol z 1. 12. 2019. Treba to pozrieť, hej.
Hajko, Jozef, poslanec NR SR (2024-09-13):
Pán predsedajúci, kolegyne, kolegovia, je to iba jedna krátka, ale veľmi dôležitá poznámka. Tu hovoríme o dôchodkovom systéme, o I. a II. pilieri, o výplate dôchodkov z II. piliera. Je to podľa mňa veľmi vážny návrh zákona a pri všetkej úcte k pani poslankyni, pochopiteľne, takéto návrhy by mala predkladať vláda a takéto návrhy by mali prejsť riadnym medzirezortným pripomienkovým konaním. To je všetko.
Blanár, Juraj, podpredseda NR SR (2022-02-15):
Ďakujem, pán minister. Teraz udeľujem slovo pánovi poslancovi Feckovi za výbor pre pôdohospodárstvo a životné prostredie, aby uviedol návrh výboru a súčasne, aby informoval o výsledku prerokovania návrhov vo výbore. Nech sa páči.
Viskupič, Jozef, poslanec NR SR (2015-03-17):
Igor, teraz si zacitoval jedného z tých, ktorých sme prijali na klube. Je pre mňa jeden z veľmi nepríjemných zážitkov, keď som videl človeka, ktorý mal také tie poľnohospodárske upracované ruky, ktorý s plačom v očiach hovorí, že správajú sa k nám podobne a hovoria nám, že, že, podobne, ako to, čo spomínaš, že Cosa Nostra, lebo to po slovensky znamená „naša vec“. A hovoria, že je to iba, len naša vec a odovzdajte družstvo dopredu vybratému človeku, pretože nebudete mať žiadne iné ekonomické riešenie. Ten človek hovoril, že on vyrastal v tom, že teda poľnohospodár má v prvom rade v náplni nakŕmiť národ, a v dobrej viere s tým, že keďže mu nevynáša ani živočíšna, ani rastlinná, tak investovalo družstvo aj do bioplynky. A to mu urobilo, tak ako sa teraz moderne hovorí, sustainable alebo životaschopný projekt, a teraz mu uťali vlastne celú zdrojovosť. To, že bude musieť celé lány odovzdať nejakému kapitálovo silnému oligarchovi, je len dôsledok toho, že niekto si tento plán pod rúškom „mojej veci“, alebo „naša vec – Cosa Nostra“, pripravil. To, že máme iné príklady tejto „našej veci“, už začína byť iba také symptomatické pre správu krajiny, kedy trestáme ľudí zodpovedných za predražené cétečká tým, že ich vykopneme vyššie, do Bruselu, alebo nevylučujeme poslancov zo strany, keď sa správajú takým spôsobom, že by si ani v krčme vedľa nich nikto nesadol. Toto celé je pod správou „naša vec“. Ďakujem.
Danko, Andrej, predseda NR SR (2017-05-10):
Prosím, hlasujeme. Prezentujme sa a hlasujeme. (Hlasovanie). Prítomných 136 poslancov, za 107, proti 16, zdržalo sa 13. Konštatujem, že sme uvedený návrh schválili a pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujeme. (Hlasovanie). Prítomných 135 poslancov, za 91, proti 13, zdržalo sa 31. Konštatujem, že sme schválili vládny návrh novely zákona č. 24/2006 Z. z. o posudzovaní vplyvov na životné prostredie. Teraz prosím spoločného spravodajcu z výboru pre pôdohospodárstvo a životné prostredie poslanca Jána Kvorku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia, tlač 445, bod 11 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov , tlač 445.)
Nicholsonová, Lucia, poslankyňa NR SR (2013-09-04):
Ďakujem veľmi pekne. Najprv na pani poslankyňu Vaľovú. No kvôli tomu, že sa objavili prípady zneužívania dávok zo strany bohatých podnikateľov, ste podľa mňa mali buď sprísniť podmienky, alebo sprísniť kontrolu, a nie urobiť automaticky zo všetkých SZČO pomaly kriminálnikov. Na tú druhú vec v tom úvode vášho vystúpenia, čo ste hovorili o primátoroch a teraz hlavne o sebe, tak buď ste ma nepochopili, alebo toto bola len propaganda vás ako primátorky, že potrebujeme niečo prekryť, alebo neviem. Pán poslanec Podmanický, v § 10 ods. 8 sa hovorí, že úrad môže ponúknuť súčinnosť obci. Takže úrad to môže koordinovať, ale nemusí. A v prípade, že to tak nebude robiť, že tam nebude ten koordinátor z úradu, lebo obec o to nepožiada, tak je to len a len v kompetencii obce. Teraz som si pozrela ten § 10 ods. 8. Ďakujem.
Muňko, Dušan, poslanec NR SR (2020-05-20):
Treba, treba povedať, že tento zákon má svoje chyby, ale aj tento zákon je pre cestovky dobrý, jediný, ako zachrániť tú pohromu, ktorú cestovky čaká. Takže nie, žiadne vrátenie peňazí nemajú šancu dostať ľudia, pretože to, čo navr..., to, čo ste navrhli aj, pán Blanár, nechcel som reagovať, prakticky, keď by mali vracať cestovky dneska peniaze, tak všetky idú do konkurzu, pretože väčšinou cestovky majú peniaze vonku a tie peniaze nikdy, nikdy tie cestovky neuvidia. Pretože každý hotel má úver a ten hotel tie peniaze, ktoré sú na účte toho hotela, si ho zablokuje. Takže chcem poďakovať, že vôbec ste došli s týmto zákonom. Samozrejmá vec, nemecké cestovky, TUI-ka dostalo 1 300 mil. euro, Neckerman dostal tak, my musíme vychádzať z tých podmienok, ktoré sú. Takže v druhom čítaní niektoré veci sa budem snažiť vylepšiť, keď nie som spokojný aj s týmto zákonom, že vôbec ide. Ďakujem.
Laššáková, Jana, podpredsedníčka NR SR (2013-10-29):
Panie poslankyne, páni poslanci, chcem sa opýtať, či ste si všetci uplatnili svoje hlasovacie právo, aby som vedela vyhlásiť voľby za skončené. Všetci ste boli hlasovať? (Krátka pauza.) Myslím si, že áno. To znamená, že vyhlasujem tajné hlasovanie za skončené, a prosím overovateľov, aby sa ujali svojej funkcie. A, pani poslankyne, páni poslanci, budeme ďalej pokračovať v prerušenej rozprave o, v prvom čítaní o návrhu poslancov Jána Hudackého, Jána Figeľa a Pavla Zajaca na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, tlač 730. Prosím pána poslanca Jána Hudackého, aby zaujal miesto určené pre navrhovateľov. Pán poslanec Hudacký. Pán poslanec Hudacký? (Reakcia z pléna.) Dobre, tak pán podpredseda Figeľ, poďte, lebo, lebo je to aj váš. (Reakcia z pléna.) Ale, ale Figeľ je tu. A Pavol Zajac? Dobre, aby zaujal miesto určené pre navrhovateľov, a spravodajcu z výboru pre pôdohospodárstvo Petra Muránskeho, aby zaujal miesto určené pre spravodajcov. S faktickými poznámkami sú na dopoludňajšie vystúpenie poslanca Ľubomíra Galka prihlásení poslanci Zsolt Simon, Peter Muránsky a Martin Fecko. (Ruch v sále.) Poprosím vás, poprosím vás, páni poslanci, o pokoj, nedá sa tu, pán poslanec Daniš, poprosím vás. Takže faktické poznámky páni poslanci: Zsolt Simon, Peter Muránsky a Martin Fecko. Poprosím vás, aby ste ich dali na tabuľu. (Krátka pauza.) Nedá sa? (Krátka pauza.) Čo mám? (Krátka pauza.) S faktickou poznámkou pán poslanec Zsolt Simon. Nie je prítomný. Nech sa páči, pán poslanec Muránsky. (Pokračovanie rokovania o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov , tlač 730.)
P. Hrušovský, predseda NR SR: (2005-09-22):
E. Dolník, poslankyňa: Len jednu vetu by som chcela pridať, keby šlo len o neúnosnú prísnosť, ako som uviedla, to by bola tá najmenšia chyba, to by som neodporúčala, aby sme nepokračovali. A vôbec nejde o to, že sa nemá dodržiavať zákon. Ide o to, že tam zasahujete do právomoci Národnej rady týmto spôsobom. A kvôli tomu, to som aj zdôraznila, teda nejde len o prísnosť, ale skutočne o dodržiavanie zákona aj v tomto prípade. Ďakujem.
M. Číž, podpredseda NR SR: (2008-09-17):
Teraz má slovo pán poslanec Halecký.
Blaha, Ľuboš, poslanec NR SR (2021-10-01):
Pán Dostál, to je úplne surrealistické, že vy ešte aj diskusiu o prokuratúre dokážete využiť a zneužiť na vašu živočíšnu rusofóbiu. Ako (povedané so smiechom) ja si pamätám, že pred rokom ´89 ste ako zväzák sľubovali, že pôjdete na večné veky so Sovietskym zväzom, ale chápem, už nevládnu komunisti v Sovietskom zväze alebo v Rusku, ale Putin, tak už to súdruhovi Dostálovi nevonia. Pán Dostál, smútime obaja. Ale viete, vy tu riešite ľudské práva v Rusku. Čo tak riešiť ľudské práva nezaočkovaných Slovákov, z ktorých tu robíte podľudí a dobytok? Čo tak riešiť ľudské práva Milana Lučanského, ktorého táto vláda zabila? Čo takto riešiť ľudské práva Vladimíra Pčolinského, ktorého ste protizákonne – a to potvrdil pán, to potvrdila Generálna prokuratúra – držali dlhé dni vo väzbe? Čo tak riešiť ľudské práva v sociálnej oblasti, keď beriete dôchodcom, robotníkom, keď beriete ľuďom na Slovensku ich sociálne práva? Toto neriešite. Vy tu furt riešite len nejakého Navaľného a nejakého Nemcova. Konečne riešte ľudské práva Slovákov, ktoré vy sami porušujete. Viete, keby Ruská federácia chcela, tak sem denno-denne posiela svoje delegácie, ktoré budú nám vyčítať, akým spôsobom sa správame k politickým väzňom na Slovensku. Lenže oni rešpektujú národnú suverenitu, tak, prosím, rešpektujte aj ich národnú suverenitu. A keď vás tak počúvam, tak som presvedčený, že by vás prezident Putin mohol učiť o demokracii. A čo sa týka pána generálneho prokurátora Žilinku. Takže keď najbližšie pôjde sa stretnúť s americkým generálnym prokurátorom alebo teda so svojím zrkadlom v Amerike, tak čo mu má vyčítať Juliana Assangea? Má mu vyčítať všetky tie milióny obetí amerických vojen? Má mu vyčítať mučenie Iračanov alebo mučenie všetkých tých vojnových obetí v Guantáname alebo čo očakávate od pána Žilinku? V každej krajine, kde sa ocitne, má riešiť politiku? Pán Dostál, veď vy ste tak neuveriteľne popletený, že to svet nevidel. Ďakujem.
P. Paška, predseda NR SR: (2009-04-29):
(Hlasovanie.) 128 prítomných, 100 bolo za, 2 proti, 25 sa zdržalo, 1 nehlasoval. Konštatujem, že tento návrh sme schválili.
Mičovský, Ján, poslanec NR SR (2023-05-10):
A, pán poslanec Suja, dobre. (Reakcia z pléna.)
Tomanová, Viera, poslankyňa NR SR (2014-11-10):
Ďakujem pekne, pán predsedajúci. Pán poslanec Kaník, ja vám v žiadnom prípade nechcem ubrať, ja vás považujem za vynikajúceho rozprávača a perfektne viete všetko predať, ale toľko demagógie, koľko sa objavuje vo vašich vystúpeniach, je hrozné. Ja nikdy nepochopím, prečo vy potrebujete brať do úst moju dcéru a klebety z bulváru. Áno, v noci, keď som sa vrátila a prišla som sem. Takže ja, ja sa čudujem. Ale na druhej strane nehovorte o tom, že sa nedá u vás hovoriť o klientelizme. Spomeňte si na projekty, ktoré ste pridelili S.P.A.C.E., bývalej nadácii, alebo pani Volekovej, jej nadácii. Ktože to bol v tých správnych radách? Boli tam predsa minister financií, konkrétne budem hovoriť o S.P.A.C.E., boli to dva projekty, šesť, deväť miliónov. Mám hovoriť o Volekovej? Kde ste boli vy členom? Nehovorte preto veci, ktoré skutočne nie sú pravdou. Musela by som hovoriť o čerpaní peňazí zo Svetovej banky. Dokonca musím povedať aj to, že prichádzajú mi na mobil informácie o tom, Gergel 110 000 plat a podobne. Akým spôsobom ste ho zamestnávali na tomto projekte? Dávky zo Svetovej banky, pôžičky zo Svetovej banky a podobne. Nechcem to rozoberať. Ja už som svoje povedala a už sa ku Kaníkovi vracať nebudem. Ale nevystupujte takto. (Potlesk.)
Grendel, Gábor, podpredseda NR SR (2023-03-30):
Ako posledný ústne prihlásený vystúpi teraz v rozprave pán poslanec Ján Ferenčák.
Glváč, Martin, podpredseda NR SR (2017-05-17):
Ďakujem. Chce sa vyjadriť spravodajca? Pán spravodajca? (Nesúhlasná reakcia.) Nie, ďakujem. Prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z. Návrh zákona má tlač 522, návrh na jeho pridelenie na prerokovanie výborom je v rozhodnutí č. 538. Dávam slovo poslancovi Martinovi Feckovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z ., tlač 522.)
Jurinová, Erika, podpredsedníčka NR SR (2015-06-25):
Ďakujem pekne. Na vyše vystúpenie, pani poslankyňa, sú dve faktické poznámky. Uzatváram možnosť prihlásiť sa. Nech sa páči, pán poslanec Mikloško.
M. Číž, podpredseda NR SR: (2007-09-20):
Po vystúpení pána Urbániho dám priestor na ústne prihlásenie sa do rozpravy. Hlboko sa ospravedlňujem, pán poslanec. Máte slovo, už vás prerušovať nebudem.
A. Belousovová, podpredsedníčka NR SR: (2008-02-05):
Prerušujem rokovanie o tomto bode programu. Skôr ako budeme pokračovať ďalším bodom podľa schváleného programu, o slovo požiadal predseda Národnej rady. Máte slovo, pán predseda.
Jurinová, Erika, podpredsedníčka NR SR (2015-05-19):
Na vaše vystúpenie, pán poslanec, bude reagovať 5 poslancov. Uzatváram možnosť prihlásiť sa. Nech sa páči, pán poslanec Huba.
M. Hort, podpredseda NR SR: (2006-12-06):
Ja na rozdiel od pána Kuboviča si ale nemyslím, že neúčasť premiéra a postupné odchádzanie ministrov počas vystúpenia Ivana Mikloša je výsledok ignorancie, ja si myslím, že to ani nie je výsledok dnešného pitného režimu, ale že to je preto, že jednoducho, keď pán Fico nechodí ani do diskusných relácií s takými ľuďmi, ako je Mikuláš Dzurinda alebo Ivan Mikloš, tak sa mu aj ťažko počúva argumentárium, ktoré tu odznelo, lebo to bola pravda. To bola pravda o stave republiky, trochu iná, ako nám ju dnes predniesol pán prezident, pravda, ktorá sa naozaj ťažko počúva. Ja som ale sklamaný tým, že zo všetkých poslancov vládnej koalície, a je to teda konkrétne, malo by tu byť prítomných 50 poslancov Smeru, sa do faktických poznámok na toto vystúpenie prihlásili iba traja ľudia, z toho jeden je spravodajca. Je to znak o kompetentnosti. Na rozdiel od pána Haleckého nie som si istý, že všetci, ktorí v tejto sále sedia, tomu, čo Ivan hovoril, rozumeli, lebo, viete, môžeme si hovoriť, páni kolegovia, o tom, že sa dohodnete medzi sebou, že vystúpia traja, aby ste sa dostali na Vianoce, ale to hádam nechcete nahovoriť aj celému národu, že tak vážny zákon takýmto spôsobom budete aj vy ignorovať. Ďakujem pekne. (Potlesk.)
Blcháč, Ján, poslanec NR SR (2024-02-13):
Ďakujem pekne za slovo. Vážený pán predsedajúci, kolegyne, kolegovia, no ja nemôžem oceniť príspevok pána podpredsedu výboru Viskupiča, pretože sa možno trošku mýli, resp. je to pochopiteľné, že predstaviteľ liberálnej, liberálneho videnia má takéto videnie. Žiaľ, musím sa vrátiť do tej minulosti, rok, dva, tri dozadu, keď aj SaS-ka bola, samozrejme, súčasťou vlády a keď neprijímala žiadne opatrenia, keď tu zúrila čoraz väčšia, dokonca blížiaca sa k dvadsiatim percentám inflácia a ľudia museli znášať, a aj opatrenia, ktoré navrhovala vtedajšia opozícia, zostávali nepovšimnuté a boli odmietané. Možno si pamätáte, boli robené aj také porovnateľné kontrolné nákupy na, v slovenských potravinárskych reťazcoch a v zahraničných potravinárskych reťazcoch. Čuduj sa svete, tie zahraničné nákupy boli lacnejšie tých istých tovarov ako tie slovenské. Takže ja by som chcel povzbudiť práve koaličných poslancov, aby sa nebáli podporiť tento, nazvime, možno aj experiment, ktorý by sa po čase mal vyhodnotiť a povedať, či mal, alebo nemal vplyv na ceny potravín, pretože viete, že znižovanie cien potravín je jedna z hlavných agiend tejto koalície. A keď sa ešte môžem vyjadriť k tým potravinovým púšťam, potravinové púšte sú tu opäť už niekoľko rokov a, samozrejme, treba s tým niečo robiť, ale mrzí ma, že sa nerobilo s tým doteraz. Ďakujem.
M. Hort, podpredseda NR SR: (2008-10-30):
Prerušujem rokovanie o tomto bode programu. A pristúpime teraz v zmysle schváleného programu k druhému čítaniu o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach a o zmene zákona č. 455/1991 Zb. o živnostenskom podnikaní, takzvaný živnostenský zákon v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o doplnení zákona č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov . Vládny návrh tohto zákona ste dostali pred prvým čítaním ako tlač 713 a spoločnú správu výborov máte ako tlač 713a. Znova poprosím pána ministra zdravotníctva Richarda Rašiho, aby vládny návrh zákona odôvodnil. Nech sa páči.
Paška, Pavol, predseda NR SR (2013-06-27):
Sme hlasovali, pán poslanec. Navrhujem, aby pán poslanec Kuffa dokončil svoje vystúpenie. Potom požiadam navrhovateľov, aby podali návrh na stiahnutie. Dobre? Pán poslanec.
Želiezka, Ľubomír, poslanec NR SR (2016-05-18):
Ďakujem pekne za slovo. Vážený pán podpredseda, kolegyne, kolegovia, vážený pán predseda Ústavu pamäti národa, dovoľte mi uviesť správu gestorského výboru pre ľudské práva a národnostné menšiny o prerokovaní Výročnej správy o činnosti Ústavu pamäti národa za rok 2015 (tlač 39a). Správa bola rozhodnutím predsedu Národnej rady pridelená výboru pre ľudské práva a národnostné menšiny s tým, že ako gestorský výbor podá Národnej rade správu o jej prerokovaní a podá návrh na uznesenie Národnej rady. Výbor predmetnú správu prerokoval 17. mája 2016 a svojím uznesením odporúča Národnej rade zobrať ju na vedomie. Vážený pán podpredseda, otvorte, prosím, rozpravu.
P. Paška, predseda NR SR: (2007-06-22):
Nech sa páči, pani poslankyňa.
Tomanová, Viera, poslankyňa NR SR (2011-05-26):
Faktickú pripomienku.
Pellegrini, Peter, predseda NR SR (2015-11-19):
Ďakujem pekne, pán minister. Ďalšiu otázku položil pán poslanec Brocka. Je adresovaná pánovi podpredsedovi vlády a ministrovi financií Slovenskej republiky Petrovi Kažimírovi a znie: Pán minister, už je známe, aké bankovky balil do alobalu pán poslanec Jánoš zo SMER-u, v akej hodnote a aký bol ich ďalší osud? Nech sa páči.
Kollár, Boris, predseda NR SR (2020-07-07):
Ďakujem. Vyhlasujem dvojminútovú prestávku. (Krátka prestávka.) (Po prestávke.)
Pčolinský, Peter, podpredseda NR SR (2023-03-21):
(Povedané súbežne s rečníkom.) Lebo uviedli ste na papieri 1235.
Dolinková, Zuzana, ministerka zdravotníctva SR (2023-12-07):
Ďakujem pekne. Vážený pán podpredseda, vážené panie poslankyne, vážení páni poslanci, vláda Slovenskej republiky predkladá novelu zákona o národnom zdravotníckom informačnom systéme s cieľom posunúť lehotu na uzatvorenia elektronickej dohody o poskytovaní všeobecnej ambulantnej starostlivosti prostredníctvom technického zariadenia poskytovateľa a občianskeho preukazu s čipom a tiež s cieľom riešiť problematiku prístupu zdravotníckych pracovníkov k elektronickým zdravotným záznamom z elektronickej zdravotnej knižky. Keďže značná časť obyvateľov Slovenskej republiky nemá občiansky preukaz s čipom, nebude mať od 1. januára 2024 možnosť uzatvoriť dohody o poskytovaní všeobecnej ambulantnej starostlivosti a pri výkone zdravotníckeho povolania budú mať zdravotnícki pracovníci značne obmedzený prístup k elektronickým zdravotným záznamom občanov. Vážený pán podpredseda, vážené panie poslankyne, vážení páni poslanci, dovoľujem si Vás požiadať o podporu predloženého vládneho návrhu zákona. Ďakujem veľmi pekne.
Pellegrini, Peter, podpredseda NR SR (2020-04-24):
Poprosím, držme sa témy a reagujme na vystúpenia. Pán poslanec Kočiš.
B. Bugár, podpredseda NR SR: (2003-02-26):
Teraz dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, poslancovi Romanovi Vavríkovi. Pán poslanec, nech sa páči. R. Vavrík, poslanec: Vážený pán podpredseda, vážené kolegyne, kolegovia, vážený pán kolega predkladateľ, na základe pridelenia výboru pre obranu a bezpečnosť predsedom Národnej rady k tlači 159 podávam ako spravodajca spomenutého výboru v prvom čítaní informáciu o predmetnom návrhu skupiny poslancov. Konštatujem, že uvedený návrh po formálnoprávnej stránke spĺňa všetky náležitosti, ktoré predpokladajú § 67 a § 68 zákona Národnej rady o rokovacom poriadku, ako aj náležitosti, ktoré sú stanovené v legislatívnych pravidlách. Vychádzajúc z oprávnení pre spravodajcu, ktoré vyplývajú z § 73 o rokovacom poriadku, odporúčam, aby sa Národná rada uzniesla podľa § 73 ods. 3 písm. c) zákona o rokovacom poriadku na tom, že po rozprave odporučíme uvedený návrh zákona prerokovať v druhom čítaní. V súlade už so spomenutým rozhodnutím predsedu Národnej rady zo 7. februára 2003 a podľa § 71 rokovacieho poriadku Národnej rady navrhujem, aby návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie, výbor pre ľudské práva, národnosti a postavenie žien, Osobitný kontrolný výbor Národnej rady na kontrolu činnosti Slovenskej informačnej služby, Osobitný kontrolný výbor na kontrolu činnosti Vojenského spravodajstva a napokon výbor pre obranu a bezpečnosť, ktorý zároveň navrhujem aby bol gestorským výborom. Odporúčam, aby predmetný návrh prerokovali výbory v lehote do 9. apríla 2003 a gestorský výbor do 11. apríla 2003. Vážené kolegyne, kolegovia, toľko zo spravodajskej informácie spravodajcu, teraz prosím pána podpredsedu, aby otvoril rozpravu.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 132, za 13, proti 73, zdržalo sa 39, nehlasovalo 7. Konštatujem, že sme uvedený návrh neschválili. Pokračujeme hlasovaním o bode 56 schváleného programu, ktorým je prvé čítanie o návrhu poslancov Kotlebu, Uhríka, Beluského, Keckésa a Nehézovej na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa (tlač 1021). Spravodajkyňou je členka výboru pre sociálne veci poslankyňa Petra Krištúfková, prosím ju, aby hlasovanie uviedla. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského, Jána Kecskésa a Jany Nehézovej na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 1021.)
Gašpar, Tibor, poslanec NR SR (2023-11-21):
Ďakujem za slovo. V rámci všetkých príspevkov, ktoré boli povedané v programovom vyhlásení vlády na tému právny štát a bezpečnosť, sa odznieva alebo počúvam, samozrejme, v prvom rade obhajobu mnohých ľudí, o ktorých všetci tvrdíte, že sú to elitní, morálni a neviem ešte akí policajti. Hovorí to predovšetkým pani poslankyňa Kolíková, hovorí to pán poslanec Mikulec, pán poslanec Krúpa. A podľa mňa ani jeden z vás nepoznáte, ak poznáte dôkazy, tak by ste takto nikdy rozprávať nemohli. Pán Kotek, o ktorom ste tu pred chvíľou hovorili a kvôli ktorému chcela pani poslankyňa Remišová meniť program schôdze, konkrétne 23. februára 2021 vykonal viacero rozhovorov s kajúcnikom Petrom Petrovom, kde riešili množstvo vecí a kde pán Kotek niekoľkokrát hovoril, ako bude zakrývaná trestná činnosť spolupracujúcej osoby. Len jedna veta za všetky, hovorí Kotek: „Toto sme, pozri sa, toto sme vyčistili, že ty si dával Beďovi nejaký paušál a potom ešte, že ste mali nejaké odmeny medzi sebou.“. Mohol by som vám tu čítať nie dve minúty, ale niekoľko hodín takýchto dôkazov. A chcem vám povedať, že vy ste zmanipulovali alebo zabezpečili to, že vaši podriadení zmanipulovali množstvo konaní. A ten pán Kotek tam rozpráva potom o tom, ako sa kryla trestná činnosť pána Petrova na optimalizácii daní. Myslím, že bude čas a priestor, aby som aj pánovi Mikulcovi prečítal o tom, ako bol účastný na manipuláciách trestných konaní. Ďakujem.
Jurinová, Erika, poslankyňa NR SR (2016-09-20):
Možno veľmi kratučko by som pripomenula hlavný dôvod, prečo sme prišli s takýmito novelami, teda s novelami, ktoré už ako aj kolega Igor Matovič povedal, že striedame možno trochu silnejšiu a slabšiu verziu. Hlavný dôvod je to, že stále vnímame ako veľkú nespravodlivosť pre živnostníkov, ale aj pre mnohé firmy, ktoré pracujú na zákazkách, ktoré mali vysúťažené, ktoré získali úplne správnym, prirodzeným spôsobom, alebo spravodlivým, aj spravodlivým spôsobom a za ich prácu nie je, za ich prácu im nie je zaplatené. Toto je naozaj jedna z veľkých nespravodlivostí slovenského systému. Ak pracujete, mali by ste dostať za svoju prácu aj plácu. Ak si pamätáte, pred dvoma rokmi, možno necelými dvoma rokmi veľmi v našej spoločnosti rezonovala kauza Váhostavu. Váhostav bol možno kardinálny prípad, kedy dokonca aj životy vyhasli, vyhasli životy ľudí, ktorí sa aktívne podieľali na stavebných prácach, ktoré zabezpečoval alebo zastrešoval Váhostav. A myslím, že nikomu alebo všetkým nám by malo ísť o to, aby sa takéto udalosti viac nediali. Máme niekoľko ďalších káuz, v ktorých sa stalo, že firmy vysúťažili so svojimi zamestnancami verejné súťaže, vyhrali a, bohužiaľ, firma upadá len preto, lebo ten, ktorý súťaž vypísal, ten, ktorý mal reálne platiť, nezaplatil. Je to naozaj do neba volajúce zlo, ktoré, si myslím, že už je načase, aby sme odstránili a vykorenili. Takže keď budete hlasovať, prosím vás, máte, majte na pamäti hlavne osudy živnostníkov, ktorí dodnes nemajú vyplatené svoje mzdy, ktorí doteraz nemajú vyplatené svoje faktúry a z ktorých niektorí sa rozhodli siahnuť si aj na život kvôli tomu, pretože im to zničilo celé životy ich rodiny. Ďakujem pekne.
Baláž, Vladimír, poslanec NR SR (2018-06-13):
Ďakujem, pán podpredseda. Vážená pani ministerka, dámy a páni, dávam informáciu Výboru Národnej rady Slovenskej republiky. Videli ste, že teraz sa stala jedna zmena, takže budeme akceptovať do našej informácie. Podľa § 80 ods. 2 zákona č. 350 Z. z. o rokovaní Národnej rady a v znení neskorších predpisov podávam informáciu o výsledku rokovania Výboru Národnej rady Slovenskej republiky pre zdravotníctvo. Predseda Národnej rady Slovenskej republiky rozhodnutím č. 1042 z 25. mája 2018 pridelil návrh na voľbu predsedu a dvoch členov Dozornej rady Úradu pre dohľad nad zdravotnou starostlivosťou Výboru Národnej rady Slovenskej republiky pre zdravotníctvo. Prerokovaný bol v termíne do 11. júna 2018. Výbor Národnej rady Slovenskej republiky pre zdravotníctvo rokoval o predloženom návrhu na svojej 42. schôdzi. Pri prerokovaní predloženého návrhu bolo zistené, že navrhovaní kandidáti spĺňajú všetky požiadavky podľa § 22 ods. 4 písm. a), d) a e) a § 26 ods. 5 zákona č. 581/2004 Z. z. Výbor Národnej rady Slovenskej republiky pre zdravotníctvo však neprijal stanovisko k návrhu voľby predsedu a dvoch členov Dozornej rady Úradu pre dohľad nad zdravotnou starostlivosťou, nakoľko návrh nezískal súhlas nadpolovičnej väčšiny prítomných poslancov. Na základe toho predkladám podľa § 80 ods. 2 zákona č. 350/1996 Z. z. o rokovacom poriadku nasledovný postup. Navrhujem, aby Národná rada Slovenskej republiky zobrala na vedomie zánik výkonu funkcie uplynutím funkčného obdobia Jánovi Zvonárovi, predsedovi Dozornej rady, Rastislavovi Šipošovi a Františkovi Jurčagovi ako členom Dozornej rady Úradu pre dohľad nad zdravotnou starostlivosťou. Ďalej navrhujem, aby sme podľa rokovacieho poriadku Národnej rady (§ 39) vykonali voľbu predsedu a ďalšieho jedného člena Dozornej rady Úradu pre dohľad, keďže jeden sa vzdal, verejným hlasovaním, a to osobitne o každom kandidátovi. Vážený pán podpredseda, otvorte, prosím, rozpravu.
Martvoň, Anton, poslanec NR SR (2013-05-28):
Ďakujem pekne. Pán poslanec, no dovoľte, aby som zareagoval vo vzťahu k tej verejnej voľbe. Ja neviem, prečo sa strašne bojíte tej tajnej voľby. Je bežné a štandardné vo všetkých demokratických krajinách, že o všetkých personálnych otázkach sa hlasuje tajne. Čiže dokonca aj mnohé občianske združenia to tak praktizujú. Čiže ja nevidím v tom vôbec problém, že by mala byť tajná voľba. No asi preto chcete tú verejnú, lebo sa niečoho bojíte. No ale čo sa týka pána Žilinku, no dovolím si poukázať na jeden fakt. Činnosť slovenského NKÚ vychádza z tzv. Limskej deklarácie. Táto Limská deklarácia určuje určitú teda, alebo vyžaduje nezávislosť na osobu NKÚ alebo osoby národných kontrolných úradov. No ako mi chcete povedať, že pán Žilinka je nezávislý, keď kandidoval v roku 2012 z 22. miesta KDH? Ja si dovolím poukázať príklad na mne. Keď mňa navrhovali poslanci Národnej rady počas Radičovej vlády, keď sme boli v opozícii, za člena disciplinárneho súdu, bol to práve argument vtedajšej koalície, že ja som kedysi kandidoval zo 150. miesta za stranu SMER, a kvôli tomu to nebol dôvod na moje zvolenie. Čiže tým chcem poukázať na to, že tak keď strana SMER mňa navrhla zo 150. miesta kedysi za člena disciplinárne súdu, teda v rokoch dvetisíc, to bolo niekedy v roku 2011, tak bol to problém. Teraz pri pánovi Žilinkovi to problém nie je?! Čiže ja spochybňujem jeho nezávislosť ako takú.
V. Veteška, podpredseda NR SR: (2007-05-11):
(Hlasovanie.) Prítomných 136, za 132, proti 0, zdržali sa 3, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty schválila na prerokovanie v druhom čítaní. Panie poslankyne, páni poslanci, teraz žiadam poslanca Jána Chrbeta, ktorého určil navrhnutý gestorský výbor pre hospodársku politiku, a žiadam ho, aby uviedol hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289).
Bernaťák, Tibor, poslanec NR SR (2018-09-14):
Ďakujem. Ja trošku s údivom počúvam túto diskusiu a hlavne diskusiu a pripomienky niektorých pravicových poslancov, ktorým stále ide o znižovanie daní, odvodov, daňovo-odvodového zaťaženia. A keď príde takýto návrh, tak zrazu sú proti. Ja naozaj neviem, pravicové strany, v úvodzovkách pravicové, s vami sa nedá ani doprava, ani doľava, nikde. Proste s čímkoľvek človek príde, tak ste nespokojní a nepáči sa vám to. Ja absolútne nesúhlasím s tým, že „načo ideme znižovať DPH z ubytovania, nepomôže to aj tak nikomu“. "Cudzincom, však načo ich tu budeme lákať, cudzincov?!“ Kurnikšopa, však o čo nám ide? Aby sme tu cudzincov nalákali, aby prichádzali na Slovensko. Keď si porovnáte len Poľsko so Slovenskom, to sa nedá porovnať, akým spôsobom oni tam fungujú. Toto je jeden z predpokladov znova toho, o čo nám ide, aby sa cestovný ruch na Slovensku skvalitnil, aby boli naakumulované dostatočné zdroje aj pre jednotlivých prevádzkovateľov, aj v ubytovacích zariadeniach. A je mi to jedno, že či, akýkoľvek je. Podstatné je, aby v rámci tej lokality, kde on funguje, tie finančné prostriedky boli investované. A myslím si, že sa to naštartuje aj postupne, aj samo, keď budú vidieť, že to naozaj ide. Takisto nesúhlasím, že nikto nepotrebuje aby, v úvodzovkách, v nejakých dvoj-, troj- alebo štvorhviezdičkových hoteloch boli ubytovaní ľudia, že sa nepozerajú na ceny. To nie je pravda. Aj v tých štvorhviezdičkových hoteloch, keď chcú napríklad, poznám veľmi veľa ľudí, ktorí chodia do takýchto hotelov, samozrejme chcú kvalitu, ale pozerajú aj na cenu, jednoznačne pozerajú na cenu, či si to môžu dovoliť alebo nemôžu dovoliť. Toto je vlastne aj cesta zvyšovanie kvality. Keď budeme mať viac takýchto zariadení, kvalitnejších, za dostupnejšiu cenu, tak aj tá kvalita, aj ten cestovný ruch sa bude... (Prerušenie vystúpenia časomerom.)
P. Paška, predseda NR SR: (2007-10-30):
Kolegyne, kolegovia, dovoľte len, aby som vás informoval o výklade problému, ktorý vznikol pri hlasovaní o návrhu na legislatívnotechnickú úpravu. Zhodli sme sa na tom, že pani spravodajkyňa len nepresne uviedla, o aký problém ide. A naozaj ide len o problém prepisu. A pokiaľ môžem rešpektovať aj postoje jednotlivých predstaviteľov klubov, tak tento problém ani nemusíme riešiť, ten sa vyrieši v legislatíve, pretože naozaj išlo len o chybu v prepise a budeme pokračovať v hlasovaní. Pani spravodajkyňa, nech sa páči. Uzatváram rozpravu v treťom čítaní a pristúpime k hlasovaniu.
I. Mikloš, podpredseda vlády a minister financií SR: (2002-11-14):
A po druhé. Nie je pravdou, že táto zmena je v prospech stavebných sporiteľní oproti tomu, čo je dnes, pretože to, čo je dnes, je tá rendita čiže výška ich výnosu so štátnou prémiou 10,5 %. Po uplatnení tohto návrhu to bude 9,1 % čiže zníženie miery zisku po tomto opatrení oproti tomu, čo je dnes, čiže nie v záujme stavebných sporiteľní, ale priblíži to mieru výnosovosti. Aj tak bude ešte vyššia ako v komerčných bankách, ale ten rozdiel bude menší. Ďakujem pekne.
Laššáková, Jana, podpredsedníčka NR SR (2012-10-25):
Pán minister, nech sa páči, poprosím vás o odpoveď na doplňujúcu otázku.
Slafkovský, Alexander, poslanec NR SR (2010-08-11):
Ďakujem pekne. Ja len v krátkosti doplním kolegu v tom, že podporím návrh vlády tak, ako je predložený aj s tým vedomím, že možno o tri-štyri mesiace budeme sa k tomuto rozhodnutiu musieť vrátiť a budeme musieť možno zahlasovať ešte nejako ináč, ale podporím to len z toho dôvodu, že je to možno jedna z ciest, ako pohnúť konkrétnym ekonomickým myslením na bruselskej úrovni. Pretože ja si vážim to, že Európska únia funguje, že funguje na báze solidarity, že tam nemôže človek vystupovať ako čierny pasažier, ale tiež je najvyšší čas, aby si Európska únia uvedomila, že musí rešpektovať svoje vlastné pravidlá.
Jančula, Tibor, poslanec NR SR (2019-10-22):
Pán predsedajúci, dajte... (Prerušenie vystúpenia predsedajúcim.)
Pellegrini, Peter, predseda NR SR (2023-12-08):
Poprosím vás naozaj o pokoj v sále, nech môže pán poslanec v kľude vystúpiť. Choďte, prosím, diskutovať mimo rokovaciu sálu, aby sme sa navzájom nerušili, nezdržiavali, nie je to slušné. Nech sa páči, pán poslanec.
Sabo, Michal, poslanec NR SR (2023-12-12):
Ďakujem veľmi pekne, pán predsedajúci. Pán Sulík, vy ste spomínali, že tento konsolidačný balík je žmýkaním ľudí, ktorí v tejto republike tvoria hodnoty, súzniem s tým. A áno, lex konsolidácia je, ja si to predstavujem ako odšťavovač alebo ako čiernu dieru budúcnosti, alebo, a to si musíme povedať, tak ako to je, je to spaľovanie peňazí ľudí v produktívnom veku. A ono to už vlastne aj odznelo a ešte to predpokladám ikskrát odznie v tejto rozprave, že z peňazí, ktoré vláda získa touto konsolidáciou, bude vláda pomáhať s cenami energií, tá bude určená všetkým bez rozdielu. Ja len chcem pripomenúť, aj tu ešte odznie určite, že ministerka hospodárstva pani Saková, síce povedala, že, citujem, „keď je energetická kríza, bazény a vyhrievanie víriviek musia ísť bokom,“ avšak zároveň priznala, že vláda nemala dosť času, aby dokázala, opäť citujem, „lepšie odfiltrovať veci“. Vraj nastavením adresnejšej pomoci sa bude vláda zaoberať v budúcnosti. Tak ja neviem, o akej adresnej pomoci je reč, odkedy sa začala energetická kríza, to už budú dva roky. My o nej rozprávame v Progresívnom Slovensku stále, rozprával o nej predsa aj pán minister Dovhun. Ak si dobre spomínam, tak aj vy sám, pán minister Sulík, keď ste boli na ministerstve hospodárstva, ste navrhovali nejaké kroky pri elektrine, tak ďalšou možnosťou môže napríklad byť aj tlmený nárast ceny, ktorý, ktorú by vláda dotovala iba čiastočne. Tak toto všetko ide stranou, pretože tuná sa nám rozmohol nešvár rozhadzovať peniaze ako z helikoptéry na všetky strany a potom, samozrejme, sú tu aj ďalšie možnosti, ako nedotovať ceny energií. A tie sú nielenže hospodársky, oni sú aj environmentálne, aj zdravotne výhodné, a to je taká malá upútavka na moje vystúpenie, ktoré príde neskôr v tejto rozprave, aj o tom chcem rozprávať. Ďakujem, pán Sulík.
P. Farkas, poslanec: (2001-12-13):
Najprv budeme hlasovať o jednotlivých bodoch zo spoločnej správy a, samozrejme, potom po odsúhlasení jednotlivých bodov zo spoločnej správy budeme hlasovať o predložených pozmeňujúcich a doplňujúcich návrhoch a chcem uistiť poslanecký klub HZDS, že, samozrejme, budeme hlasovať o jednotlivých návrhoch tak, ako boli predložené, teda v takom poradí, ako boli predložené. V spoločnej správe... (Hlasy z pléna.) J. Migaš, predseda NR SR: Pani poslankyne, páni poslanci, zopakujem, najprv budeme hlasovať o pozmeňujúcich návrhoch zo spoločnej správy a potom z rozpravy. Nech sa páči, pán spravodajca.
Jahnátek, Ľubomír, minister pôdohospodárstva a rozvoja vidieka SR (2012-08-02):
Ďakujem pekne, pani predsedajúca. Podľa zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách členov Rady Slovenského pozemkového fondu volí a odvoláva Národná rada Slovenskej republiky, a to šiestich členov na návrh vlády Slovenskej republiky a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky, na návrh výboru. Vláda Slovenskej republiky uznesením č. 284/2012 z 20. júna 2012 schválila návrh na odvolanie a voľbu šiestich členov Rady Slovenského pozemkového fondu. Na základe citovaného zákona predkladám vládou schválený návrh na odvolanie a voľbu šiestich členov Rady Slovenského pozemkového fondu. Ďakujem pekne.
Blaha, Ľuboš, podpredseda NR SR (2024-05-22):
Ako ďalší sa do rozpravy prihlásil pán poslanec Ondrej Dostál, ale nie je v sále. Za klub SLOVENSKO sa do rozpravy prihlásila pani poslankyňa Veronika Remišová, ktorá je v sále a ktorá vystúpi. Takže nech sa páči, máte slovo.
Vášáryová, Magdaléna, poslankyňa NR SR (2014-01-29):
Ja len by som chcela pár slov povedať k tomu, čo ste hovorili, pán poslanec, teraz naposledy. Samozrejme, vybrať naozaj kvalitnú osobnosť a potom za ňou stáť a podporiť ju, keď sa ako vždy pri veľkých zmenách alebo pri ľuďoch veľmi kvalitných a ambicióznych okamžite 80 % ľudí v prvom pohnutí mysle proti nim postaví, je vždy veľmi obťažné a zatiaľ sa mi zdá, že sme nemali až takého ministra kultúry, ktorý by podporil naozaj tie špičkové osobnosti. Nakoniec, pán minister, dnes ste, tuším, odvolali ďalšieho človeka, ako som sa dozvedela. Neviem, či to je pravda, mám to len z novín, túto situáciu. Včera sme hovorili o Krásnej Hôrke. Ale dôležité je si určiť princíp. Princíp, ktorý sa bude dodržiavať pre kultúrne inštitúcie v priamej pôsobnosti riadenia ministerstvom kultúry, princíp obsadzovania aspoň teda jedného človeka, toho štatutárneho v organizáciách, ktoré nie sú v priamej pôsobnosti ministerstva kultúry, ale sú tak dôležité, že ministerstvo považuje za dôležité sledovať túto situáciu, napríklad Stredoslovenská galéria alebo Koniarkova galéria a tretia vec je spôsob obsadzovania štatutárnej funkcie v tých inštitúciách, ktoré sú výlučne založené a v pôsobnosti samosprávnych orgánov. Ďakujem.
Mičovský, Ján, poslanec NR SR (2013-06-05):
Ďakujem pekne za slovo, vážená pani podpredsedníčka Národnej rady Slovenskej republiky. Nuž, čo malo byť povedané, bolo povedané. Nechcem už reči šíriť, ani nebudem. Som veľmi vďačný, že som túto chvíľu mohol s vami prežiť, pretože si myslím, že tento zákon, ktorý sme pripravili s tým najlepším úmyslom, je naozaj dobrým zákonom. Nie je dobrým kvôli tomu, že ho predkladáme my Obyčajní, ani nie je dobrý kvôli tomu, že niet lepšieho, ale vložili sme, tak ako som povedal v úvodnej reči, doňho nielen dobrý úmysel, ale aj kus zo seba. Nuž, čo iné, ako poďakovať všetkým, ktorí niekoľko mesiacov tento zákon pripravovali, celej našej pätnástke, nášmu právnemu tímu a možno len si nájsť nejaký šikovný bonmot na záver. Zdá sa mi však v tejto chvíli úplne zbytočné, aby som sa snažil o nejaký bonmot, o niečo, čo by som použil ako ten posledný klinček, ktorým by som zdôraznil všetky tie slová, ktoré tu boli povedané, a som presvedčený, že ani jedno nebolo povedané zbytočne a nazmar. Možno len úplne zopakujem celkom rád slová pána poslanca Osuského, ktoré si požičal od Tomáša Garrigua Masaryka, zdá sa mi, že hutnejšia koncentrácia slov pre tento zákon, ako to povedal prvý prezident Československej republiky, neexistuje: „Nebáť sa nekradnúť.“ A možno, keď už sme pri tom Masarykovi, tak skúsme pre tých, ktorí majú možno iné pozeranie na svet, spomenúť aj iné veľmi koncentrované slová tohto pána: „Ježiš, nie Cézar.“ Opäť možno naznačenie pokory, ktorú by sme mali mať k tomu všetkému, čo robíme v sieni zákonnosti. Alebo do tretice tí, ktorí majú radi inú filozofiu, môžu sa pozrieť v Klenovci na rodný dom Baťka Mináča, vždy keď idem na turistiku do toho kraja, rád sa zastavím pred ním a tie slová si rád „Z dúchanie do pahrieb“ pripomínam: „Nie je moc, ktorá je dočasná, ale do ktorej trvá. To je naša cesta, náš osud, naša vášeň.“ A skončím len tým, o čom som presvedčený, že je nad zákonmi: sila osobného príkladu, schopnosť každého z nás meniť svet. A to platí aj pre poslancov. Nestačia zákony, nestačia slová, nestačia rozpravy, musíme do toho vložiť kus, kus seba a tým dokážeme svet meniť. Taký maličký, maličký príbeh úplne na záver, kdesi som to vyčítal, veľmi sa mi to páčilo. Jedenásťročné decko išlo s ocom kdesi do nejakého šapito, do cirkusu a lístok sa tam platil až od 10 rokov, dovtedy bol vstup bezplatný. A ten otec hovorí: „Prosím si jeden dospelý a tu jeden detský.“ „A koľko má ten chlapec rokov. “ „Už má 11.“ „No však to na ňom nevidno,“ hovorí mu ten predavač, „veď to nemusíte, to si nikto nevšimne.“ A ten otec odpovedal: „Ale môj syn by si to všimol, že som urobil podvod.“ Možno stačí tento úplne základný prístup na to, aby sme sa nepasovali s tým, čo s tou korupciou, ona nie je úplne zničiteľná, ale ten hrozivý rozsah, ktorý sme tu dnes spomínali, ten, ten taký nemusí byť. A ja som veľmi vďačný tomu, čomu v tejto chvíli verím, že sme určite prispeli, keď nie týmto zákonom, tak možno iným a možno niekedy inokedy, ale rozhodne sme prispeli k tomu, aby korupcia prestala byť tak obrovským problémom, akým ona, žiaľ, dnes stále je. Ďakujem všetkým, ktorí nás počúvali a ktorí prijímali naše slová. Ďakujem.
Laššáková, Jana, podpredsedníčka NR SR (2013-06-21):
Pán poslanec Poliačik, nech sa páči.
Kondrót, Maroš, poslanec NR SR (2021-09-28):
Ďakujem pekne, pán predsedajúci. Vážený pán minister, zmyslom tejto schôdze je, nie je ani sa urážať, ani vyrozprávať lebo Fico. Zmyslom tejto schôdze je skutočne to, aby sme si vypočuli, na čom pracujete, ako ste to riešili alebo chystáte sa riešiť vo vláde, čo máte pripravené, čo chcete do konca roku urobiť, čo bude robiť ÚRSO, čo budete robiť vy. A čakám teda, že sa k tomuto vrátime. A k pár veciam, ktoré ste, ktoré ste povedali, niečo ste skonštatovali, v poriadku. Ale dochádza aj ku klamaniu verejnosti z vašej strany a treba si to jasne, jasne povedať. Tlačiť do zelených energií začala Európska únia. Zoberte si, ako sa oklamali v Nemecku. Tam im to uletelo strašne. Naleteli na to Češi, Česká republika, tí sa takisto veľmi oklamali. My sme sa poučili, poučili, ale nie dostatočne a tie vysoké ceny energie, ktoré sa dali, tie vysoké doplatky na TPS-ku, tie sa predsa každý rok znižovali, až sa to asi pred tromi rokmi zastavilo úplne a dneska nedostanete ani na vietor, ani na slnko, a je to v poriadku, žiadnu dotáciu, ešte bežia, dobre, bioplynky a tak ďalej. Čiže chcem povedať, že ale podstatná vec, cirka polovica, možno menšia polovica tých povoleniek sa vydala za vlády Ivety Radičovej v tých rokoch 2010 – 2012. To už bolo rozbehnuté a išlo to. Tak sa netvárte, že lebo Fico. Toto bolo za vás, keď vy ste tu na povel Kočnera riadili Národnú radu. Však o tom sa bavme.
Taraba, Tomáš, poslanec NR SR (2022-03-23):
Ďakujem za slovo. Bavíme sa tu o návrhu pána Valášeka o tom, aby bol na Slovensku nieže znížený počet na registráciu cirkvi. To, čo, o čom sa tu bavíme a čo v zákone je, ale nikto to doteraz nespomenul, aby štát určoval, čo môže náboženská organizácia svojim veriacim rozprávať a čo nemôže. Takže vôbec ma to neprekvapuje, že pán Valášek, ktorý píše prejavy Zuzane Čaputovej, ktorá dala zmariť referendum, a vtedy vám nevadilo, že 600-tisíc Slovákov sa niečoho dopytovalo, tak zrazu tu všetci licitujete, že či by malo byť 20-tisíc podpisov, 
50-tisíc podpisov, 150 podpisov na, nejakú, na nejakú registráciu cirkvi. Ja sa vyjadrím k tej podstatnejšej časti a tá časť nie je práve táto, že koľko podpisov treba na registráciu. Tá časť je o tom, že podľa návrhu pána Valášeka by musela byť na Slovensku zrušená židovská organizácia, lebo obec, ktorá keď si pozriete Starý zákon a pôjdeme pasáž po pasáži, tak sú tam dejiny židovského národa, kde sa hovorí, kde, koho, ako, kto zabil, zničil, že dokonca Židia boli potrestaní, lebo pri jednej bitke nezabili všetkých, ako mali. Podľa návrhu pána Valášeka tento návrh, totalitný návrh, ktorý Progresívne Slovensko len kopíruje po Európskej únii, všade, kde sú rovnakí, by zakázalo židovskej náboženskej obci fungovať na Slovensku, pretože ten zákon zakazuje rozprávať o násilí, o násilí v rámci viery! To znamená, vy chcete vygumovať židovskú obec na Slovensku! Je to škandál!
Mikloško, Jozef, poslanec NR SR (2013-05-29):
Ja som chcel povedať dve slová, zaznelo tu meno Emma Bonino. Iste ju poznáte. Je to exministerka, členka transnacionálnej, radikálnej strany v Taliansku, dlhé, dlhé roky pôsobiaca. Táto strana je zásadne proti trestu smrti, s tým som vždy súhlasil. A chodil som na ich kampane. A mám všetky knihy za každý rok za celý svet, čo sa týka trestu smrti. Je silne proti špekuláciám, proti manchesterskému kapitalizmu, s tým som súhlasil. Ale je aj silne, až nekriticky antiklerikálna a je silne za legalizáciu drog. No s tým som nikdy nesúhlasil. A často som tam proti tomuto vystupoval. Majú svoje rádio radikáli, kde som tiež neraz všeličo povedal, aj to, čo sa im nepáčilo, dali to tam. Spomínam to zato, že ona vytiahla tému európskej federácie, ako povedal pán exminister. Je to stála ich téma radikálov. Európa si nevie dať rady s dnešnou situáciou. A smeruje to k tomu, ja len upozorňujem, že keď sme boli v Československej federácii, tak to bol pomer 2 : 1, ako sa hovorilo, teraz by to bol pomer 100 : 1, lebo Európa má 500 mil. obyvateľov. Takže iste treba o tom jednať opatrne a nestratiť subsidiaritu, túto zásadu. A veľmi dôležité je udržanie rozumných hraníc nacionálnej suverenity. Bez toho to nejde. Čiže celkom sa tomu podvoliť by nebolo rozumné.
Pellegrini, Peter, podpredseda NR SR (2020-07-08):
Prezentujme sa a hlasujme o pridelení návrhu výborom. (Hlasovanie.) Prítomných 111 poslancov, za 93, proti 0, zdržalo sa 18 poslancov. Konštatujem, že aj tento návrh sme schválili.
Ďuriš Nicholsonová, Lucia, podpredsedníčka NR SR (2018-11-29):
Doplňujúca otázka, nech sa páči, pán poslanec Dostál.